CELEX: 52011DP0524
Language: sl
Date: 2011-12-01 00:00:00
Title: Zahteva za odvzem parlamentarne imunitete poslancu Georgiosu Tusasu Sklep Evropskega parlamenta z dne 1. decembra 2011 o zahtevi za odvzem imunitete Georgiosu Tusasu (Georgios Toussas) (2011/2057(IMM))

11.6.2013   
            
            
               SL
            
            
               Uradni list Evropske unije
            
            
               CE 165/68
            
         Četrtek, 1. december 2011Zahteva za odvzem parlamentarne imunitete poslancu Georgiosu Tusasu
   P7_TA(2011)0524
   Sklep Evropskega parlamenta z dne 1. decembra 2011 o zahtevi za odvzem imunitete Georgiosu Tusasu (Georgios Toussas) (2011/2057(IMM))
   2013/C 165 E/09
   
      Evropski parlament,
   
               —
            
            
               ob upoštevanju zahteve za odvzem imunitete Georgiosu Tusasu, ki jo je dne 9. februarja 2011 Evropskemu parlamentu posredoval Ilias Stavropulos, sodnik na 7. oddelku prvostopenjskega sodišča v Pireju, in ki je bila razglašena na plenarnem zasedanju 9. marca 2011,
            
         
               —
            
            
               po zagovoru Georgiosa Tusasa dne 19. septembra 2011 v skladu s členom 7(3) svojega poslovnika,
            
         
               —
            
            
               ob upoštevanju člena 9 Protokola št. 7 o privilegijih in imunitetah Evropske unije in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z 12. maja 1964, 10. julija 1986, 15. in 21. oktobra 2008 in 19. marca 2010 (1),
            
         
               —
            
            
               ob upoštevanju določb 62. člena ustave Helenske republike,
            
         
               —
            
            
               ob upoštevanju členov 6(2) in 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0410/2011),
            
         
               A.
            
            
               ker je sodnik 7. oddelka prvostopenjskega sodišča v Pireju zahteval odvzem imunitete Georgiosa Tusasa, poslanca Evropskega parlamenta, kar bi mu omogočilo vodenje kazenskega postopka, začetega v skladu z navodili državnega tožilstva okrožnega sodišča v Pireju zaradi domnevne kršitve zaupanja in povzročitve škode v višini več kot 14 700 000 EUR (člen 390 grškega kazenskega zakonika in člen 1 zakona 1608/1950), za kar je bila odrejena obsežna sodna preiskava, (členi 246, 248 in 250 grškega zakona o kazenskem postopku),
            
         
               B.
            
            
               ker namerava sodnik v skladu s členi 270, 271 in 273 grškega zakona o kazenskem postopku Georgiosa Tusasa pozvati, naj kot obtoženec v tej zadevi priča ter odgovori na navedene obtožbe,
            
         
               C.
            
            
               ker je zato primerno, da se v tem primeru priporoči odvzem poslanske imunitete;
            
         
               1.
            
            
               se odloči odvzeti imuniteto Georgiosu Tusasu;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje ustreznemu organu Grčije in Georgiosu Tusasu.
            
         
      (1)  Zadeva št. 101/63, Wagner proti Fohrmannu in Krierju, [1964] ZOdl, str. 195; Zadeva 149/85 Wybot proti Faure in drugim [1986], ZOdl, str. 2391; Zadeva št. T345/05, Mote proti Parlamentu [2008], ZOdl, str. II-2849; Združeni zadevi št. C-200/07 in št. C-201/07, Marra/De Gregorio in Clemente [2008], ZOdl I-7929; Zadeva T-42/06 Gollnisch proti Parlamentu, (UL C 134, 22.5.2010, str. 29).